
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх. № 61-00-134/30.03.2026 г.  

ДО

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Предложение за изпълнение на инвестиции „Изграждане на съвременна материално-техническа база и осигуряване на обзавеждане за амбулатории за извънболнична помощ и консултативни медико-социални звена в Станкова махала, село Долен, община Златоград“
УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В рамките на процедура BG-RRP-12.014 „Изграждане на съвременна материално-техническа база и осигуряване на медицинска апаратура и обзавеждане за амбулатории за извънболнична помощ и консултативни медико-социални звена“ по Националния план за възстановяване и устойчивост, между Община Златоград и Министерство на здравеопазването е подписан договор за предоставяне на финансова помощ №BG-RRP-12.014-0139-C01 от 24.03.2026 г., за изпълнение на проектно предложение „Изграждане на съвременна материално-техническа база и осигуряване на обзавеждане за амбулатории за извънболнична помощ и консултативни медико-социални звена в Станкова махала, село Долен, община Златоград“. 
Дейностите, които предстои да бъдат изпълнени, в срок до  30.06.2026 г., са:

1. Изграждане на стомано-бетонова площадка за поставяне на контейнер;

2.  Закупуване, транспортиране и монтаж на готов контейнер за предоставяне на здравни услуги;

3. Доставка и монтаж на инверторни климатици.

       Стойността, одобрена за изпълнение на дейността за  доставка и монтаж на готов модулен контейнер е 20 349,42 евро с включен ДДС. Съгласно представена оферта за срокът за доставка е 60 календарни дни. При обсъждане на параметрите, в проекта на договора за изпълнение на доставката, волята на фирмата изпълнител е в схемата на плащане да бъде заложено авансово плащане при подписване на договора, в размер на 50 % от стойността на договора и окончателно плащане при изпълнение на предмета на договора и приемането от възложителя.
В рамките на договор за предоставяне на финансова помощ №BG-RRP-12.014-0139-C01 от 24.03.2026 г., няма предвидена възможност за получаване на авансово плащане. 

Предвид краткият срок за изпълнение и отчитане на проекта  - 30.06.2026 г. и срокът, необходим за доставка и монтаж на модулния контейнер – 60 календарни дни, се налага осигуряване на средства от общински бюджет, в размер на 10 174,71 евро – 50 % авансово плащане. Средствата ще бъдат възстановени от Механизма за възстановяване и устойчивост след изпълнение и отчитане на дейността.
Във връзка с гореизложеното предлагам на обсъждане възможността за авансово финансиране на плащания от бюджета на община Златоград за 2026 г. При положително становище е необходимо Общински съвет Златоград да вземе следното 
Р Е Ш Е Н И Е:
На основание чл. 21, ал. 1, т. 10 и ал. 2 от Закона за местното самоуправление и местната администрация, чл. 104, ал. 1, т. 5 и ал. 4 от Закона за публичните финанси, Общински съвет – Златоград:

                                                             Р Е Ш И
1. Дава съгласие за авансово финансиране на плащания от бюджета на община Златоград за 2026 г., в размер на 10 175 евро, по проект „Изграждане на съвременна материално-техническа база и осигуряване на обзавеждане за амбулатории за извънболнична помощ и консултативни медико-социални звена в Станкова махала, село Долен, Община Златоград“, за извършване на авансово плащане на 50 %  от допустимите разходи за доставка и монтаж на готов модулен контейнер за предоставяне на здравни услуги, до тяхното възстановяване от Механизма за възстановяване и устойчивост.
С уважение,

МИРОСЛАВ ЯНЧЕВ

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 
2

